NaiveNeuron/SloPal huggingface dataset:
Kadúc, Miroslav, poslanec NR SR (2015-06-25):
Ďakujem pekne. Trošku mi je to ľúto, že vystupujem iba ja skoro, tak už sa zaväzujem, že dneska nevystúpim. A dám teda doplňujúcu otázku. Pán minister, teda keby ste mohli v stručnosti za tých pár už sekúnd zhrnúť, že teda čo boli hlavné príčiny, prečo bola odobratá akreditácia alebo teda pozastavená? A aký bude ďalší postup? A čo čaká Paneurópsku vysokú školu práva už len kvôli teda ani nie môjmu záujmu, ale verejnosti, aby verejnosť vedela, ako sa bude, ak to viete povedať, ďalej vyvíjať tento stav? Či je tam možná náprava alebo... Naozaj skrátka, aby sme to stihli.
P. Paška, predseda NR SR: (2007-03-27):
(Hlasovanie.) 143 prítomných, 3 za, 64 proti, 76 sa zdržalo. Neschválili sme tento bod.
Figeľ, Ján, podpredseda NR SR (2015-11-12):
Ďakujem pekne. Teraz dávam slovo spoločnému spravodajcovi z ústavnoprávneho výboru pánovi poslancovi Františkovi Petrovi, aby informoval Národnú radu o výsledku jednak z výborov, jednak z ústavnoprávneho gestorského výboru.
Kuriak, Milan, poslanec NR SR (2020-06-09):
Ďakujem. Pán Taraba, netvrdím, že to je zlý zákon, ktorý navrhujete, ale ako som už uviedol aj v rozprave, nie je dobre načasovaný a za tým si budem stáť. Lebo sa naozaj stretávam denne s desiatkami prosbami o pomoc a nemám toľko peňazí, aby som pomáhal tým hladným deťom, ktoré naozaj majú problém aj so základnými potravinami, takže za tým si stojím. A ako poslanec určite urobím všetko pre to, aby počas môjho pôsobenia za tie roky, čo tu budem, aby voľné nedele boli uplatnené aj v zákone. Pán Kotleba, spomínate predchádzajúce obdobie. Ja som v minulom období nebol ako poslanec, ani som nepostrehol, aj keď som dosť sledoval politiku, ale nepostrehol som, že tento zákon bol v pléne. Momentálne k tomu môžem povedať iba toľko, ako som sa zachoval ja, dávam priestor aj obchodníkom, majiteľom prevádzok, nech sa rozhodnú podľa svedomia. A nielen obchodníci, majitelia prevádzok, ale aj zákazníci. Kresťan by nemal v nedeľu nakupovať. To je môj názor a ja to dodržiavam. Radšej zjeme chlieb z mrazničky, ako sa tešiť večer v nedeľu z čerstvého rožka. Taký príklad. Pán Beluský, ako som už povedal teraz, nechajte priestor pre ľudí, no to som už, ako často sa opakujem, ale naozaj že nechajte priestor pre ľudí, aby si mohli zarobiť na chleba a na potraviny. Lebo naozaj toto by som si nezobral na zodpovednosť, aby v tejto kríze, aby som ja bol súčasťou toho, že podporím tento návrh zákona, aj keď by som, nemám s ním problém. Pán Podmanický, tvrdíte, ste za schválenie tohto zákona aj sám ste ho navrhli, vlastne je odložený na ďalšiu schôdzu, na júlovú. Len sa... (Prerušenie vystúpenia časomerom.)
T. Bastrnák, poslanec: (2003-03-05):
Je všeobecne známe, že zákon už potreboval novelizáciu. Prax nám ukazuje, že rezort zdravotníctva si vyžaduje štrukturálne zmeny, zefektívnenie vynaložených prostriedkov a vynaloženej práce smerujúce k optimalizácii poskytovania zdravotnej starostlivosti. Strana maďarskej koalície nemala vo svojom programe také riešenia, ktoré obsahuje táto novela. Mysleli sme si aj si myslíme, že túto problematiku treba riešiť komplexne, ale chápem argumenty predkladateľa. Skutočná reforma zdravotníctva by sa dala možno riešiť iným spôsobom a vhodnejšie. Som si vedomý toho, že táto novela nerieši komplexne súčasné problémy zdravotnej starostlivosti. Avšak si myslím, že po viacerých deklaráciách je už načase začať konať a urobiť kroky k reforme. Musím vyzdvihnúť pozitívny prístup pána ministra aj ministerstva k pozmeňujúcim návrhom. Zároveň chcem poukázať na ten fakt, že pozmeňujúce návrhy, ktoré vypracoval, resp. si osvojil Výbor Národnej rady Slovenskej republiky pre zdravotníctvo, ako aj vynaložené úsilie stavovských organizácií jednoznačne smerovali k tomu, aby sa našlo čo najlepšie riešenie v tejto situácii. Pritom by som chcel upozorniť na to, že do novely boli zapracované aj niektoré pripomienky opozície. Som presvedčený, že nemálo energie, času a odbornej práce bolo venované príprave predloženého materiálu s jednoznačným zámerom: vylepšiť a zracionalizovať služby zdravotníckych zariadení s cieľom aj úspor v danom rezorte. Uvedomujem si, že proces zmien v zdravotníctve je časovo náročný. A už dnes vieme, že novela si bude vyžadovať ďalšie zmeny, ktoré budú predmetom zapracovania do pripravovaného nového zákona o zdravotnej starostlivosti ešte v roku 2003. Verím, že nový zákon už bude komplexne riešiť predmetnú problematiku. Túto novelu, ktorú dnes prerokúvame, môžeme hodnotiť ako preklenujúci článok dočasného obdobia medzi súčasnosťou a časom prijatia nového zákona. Myslím si, že nové opatrenia a postupy, ktoré novela obsahuje, je dobré si overiť aj v praxi, čo v podstate toto preklenujúce obdobie umožňuje. V intenciách prijatej novely praxou sa vylúčia prípadné omyly, resp. nesprávne postupy, ktoré bude možné napraviť v novom zákone o zdravotnej starostlivosti. Viem, že Strana maďarskej koalície v pripravovanom novom zákone bude presadzovať také zmeny, ktoré v tejto novele sa osvedčia, a bude vždy bojovať proti tým zmenám, ktoré čas ukázal ako nepotrebné, lebo verím, že jeden z najdôležitejších zákonov z pohľadu reformy zdravotníctva musí byť oveľa komplexnejší a musí nadväzovať na ďalšie zmeny zákonov, aby sme mohli hovoriť o ozajstnej reforme zdravotníctva. Ďakujem za pozornosť. (Potlesk.)
T. Cabaj, podpredseda NR SR: (2009-06-23):
S faktickou sa nehlási nikto. Ďalej do rozpravy je prihlásený pán poslanec Miššík. Nech sa páči, máte slovo.
Laššáková, Jana, podpredsedníčka NR SR (2014-10-28):
Vyhlasujem rozpravu za skončenú. Pán navrhovateľ, chcete zaujať stanovisko? (Reakcia navrhovateľa.) Áno. Nech sa páči, máte slovo.
Bugár, Béla, podpredseda NR SR (2019-09-11):
Pani poslankyňa Cséfalvayová.
Sulík, Richard, predseda NR SR (2011-05-19):
Pani poslankyňa Blahová.
Bugár, Béla, podpredseda NR SR (2017-09-13):
Pani poslankyňa, tri vety sú už dávno sú preč. Ak dovolíte, prerušujem rokovanie o tomto bode programu a budete pokračovať, samozrejme, potom.
Jurinová, Erika, podpredsedníčka NR SR (2013-06-19):
Nech sa páči, páni poslanci, teraz sa môžete prihlásiť do rozpravy ústne. Nikto nevyužil možnosť. Uzatváram možnosť prihlásiť sa do rozpravy. Vyhlasujem rozpravu za skončenú a pýtam sa, či sa chce vyjadriť pán spravodajca? Nie. Takže prerušujem rokovanie o tomto bode programu a pristúpime k 1. čítaniu o vládnom návrhu zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov . Vládny návrh zákona má tlač 541. Návrh na jeho pridelenie na prerokovanie výborom je v rozhodnutí č. 516. Prosím ministra hospodárstva Slovenskej republiky Tomáša Malatinského, aby vládny návrh zákona uviedol. Nech sa páči, pán minister.
Kollár, Boris, predseda NR SR (2021-10-21):
Teraz v rozprave vystúpi pán poslanec Suja.
Blahová, Natália, poslankyňa NR SR (2019-05-20):
Ďakujem pekne. Ja by som chcela pani kolegyňu doplniť v tom, že áno, detské domovy prijímajú postihnuté deti, ale treba aj vedieť o tom, že tieto detské domovy nie sú vôbec pripravené na to, aby tieto deti prijali. Preto nastáva ten kolotoč, ktorý pani ombudsmanka nazýva inštitucionálne týranie detí, pretože ony nemajú vlastne nikde to svoje záchytné zariadenie, ktoré by vlastne bolo pre nich akoby stvorené. Preto tieto zariadenia tieto deti akoby tolerujú bez zázemia. Ony nemajú finančnú oporu, ony nemajú personálne zabezpečenie, nemajú odborníkov, nikto tam nechodí sa o to dieťa starať, rehabilitovať ho, kontrolovať ho na tej, na tej zdravotnej alebo psychiatrickej úrovni. Takže toto dieťa niekde zakceptujú nejaký čas a potom už pre vyčerpanie celého personálu poputuje niekam inam, čo je evidentná systémová chyba. Toto nie je zlyhanie v jednotlivých prípadoch. Toto je systémová chyba, pretože sa nedá inak riešiť, len tak, že sa bude na tieto deti myslieť a bude sa myslieť tak, že budú vznikať zariadenia, ktoré budú zohľadňovať špecifiká týchto detí. Inak sa nepohneme a naozaj budeme živiť systém týrania detí. Ďakujem pekne.
Zmajkovičová, Renáta, podpredsedníčka NR SR (2012-05-16):
Ďalším prihláseným do rozpravy je pán poslanec Abrhan, nech sa páči, máte slovo. Pripraví sa pán poslanec Viskupič.
Hort, Milan, podpredseda NR SR (2011-12-01):
O sociálnych službách a živnostenskom zákone, ktorý máte ako tlač 587. Pán poslanec, nech sa páči. (Rokovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 587.)
Cigániková, Jana, poslankyňa NR SR (2018-02-14):
Ďakujem pekne. Vážení kolegovia, ľudia od vás tu vyťahujú daňové priznania, vedia veci... (Reakcie z pléna.) Ja ho poviem nakoniec, ja ho... (Prerušenie vystúpenia predsedajúcim.)
Bugár, Béla, podpredseda NR SR (2010-12-07):
Ďakujem pekne. Otváram rozpravu. Pýtam sa, či sa hlási niekto ústne do rozpravy. Nie. Vyhlasujem rozpravu za skončenú. A prerušujem rokovanie o tomto bode programu. Ďalej nasleduje druhé čítanie o vládnom návrhu zákona, ktorým sa mení a dopĺňa zákon č. 446/2001 Z. z. o majetku vyšších územných celkov v znení neskorších predpisov (tlač 120). Pán podpredseda vlády, nech sa páči, môžete odôvodniť aj tento vládny návrh zákona.
Blanár, Juraj, podpredseda NR SR (2023-05-18):
Ďakujem. Prerušujem rokovanie o tomto bode. Ďakujem pánovi navrhovateľovi aj spravodajcovi za spoluprácu. A pristúpime k prvému čítaniu návrhu poslanca Miloša Svrčeka na vydanie zákona, ktorým sa mení a dopĺňa zákon č. 599/2001 Z. z. o osvedčovaní listín a podpisov na listinách okresnými úradmi a obcami v znení neskorších predpisov. Je to parlamentná tlač 1547, návrh na pridelenie výborom pod číslom 1617. Pán poslanec Svrček, máte slovo, môžete uviesť návrh zákona. (Rokovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 599/2001 Z. z. o osvedčovaní listín a podpisov na listinách okresnými úradmi a obcami v znení neskorších predpisov , tlač 1547.)
Martvoň, Anton, poslanec NR SR (2012-12-13):
Ďakujem pekne za slovo. Pani poslankyňa Žitňanská, ja si dovolím s vaším vystúpením nesúhlasiť vo viacerých veciach, ale, samozrejme, na priestor času iba konkrétne dotknem sa jednej vo vzťahu k tým obciam a mestám. Z vášho vystúpenia som pochopil, že v podstate sa vám nepáči tá koncepcia, že financovanie centier voľného času išlo do kompetencií priamo obcí alebo samosprávnych krajov. Dokonca mám pocit, že ste povedali, že obec má povinnosť len zabezpečiť vzdelávanie, nemá byť zriaďovateľom. No chápem to tak, že ako keby ste spochybňovali význam tej obce ako takej, ako keby to tá obec nemala možnosť zvládnuť alebo keby to nezvládla. Dovolím si upozorniť na váš návrh zákona, s ktorým prichádzate do parlamentu, ktorým novelizujete zákon č. 219/1996 Z. z. o ochrane pred zneužívaním alkoholických nápojov, tam aj vy dokonca dávate kontrolu varovných označení do kompetencie obce ako takej. Čiže v určitých veciach vám obec vyhovuje, aby plnila určité povinnosti a kontrolovala. V ďalších veciach, čo je prirodzenejšie pre tú obec, teda pomáhať pri tom napĺňaní, teda financovaní centier voľného času a napĺňaní toho voľného času mladých ľudí, nakoľko vie, aké potreby tí mladí ľudia potrebujú v tej obci, tak tam vám to nevyhovuje. Čiže trošku si odporujete podľa môjho názoru v tom vašom vystúpení a, samozrejme, ja s ním nesúhlasím.
Vons, Peter, poslanec NR SR (2022-12-07):
Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 3 spoločnej správy spoločne s odporúčaním gestorského výboru schváliť.
Klus, Martin, podpredseda NR SR (2019-11-28):
Milé dámy poslankyne, vážení páni poslanci, chcem vás poprosiť, ak ste ešte neboli hlasovať, aby ste tak učinili v priebehu najbližšej minúty. (Krátka pauza.) Predpokladám teda, že každá pani poslankyňa a každý pán poslanec využil svoje právo hlasovať. Teda vyhlasujem tajné hlasovanie za skončené a prosím overovateľov, aby sa ujali svojej funkcie. Zároveň vyhlasujem prestávku až do určenia výsledku. (Prestávka.) (Po prestávke.)
Blanár, Juraj, podpredseda NR SR (2021-09-29):
Ďalšia s faktickou poznámkou pani poslankyňa Monika Kavecká.
Hlina, Alojz, poslanec NR SR (2012-06-21):
Ďakujem veľmi pekne. Pán Mikloš, dovoľte len k tomu, čo ste hovorili k tomu môjmu zdržaniu sa. Komfort toho, že sa môžem zdržať, je daný výsledkom volieb a je pravdou, že ho využívam. Sila môjho hlasu je v tomto prípade symbolická a je to aj taká forma môjho určitého protestu, súkromného protestu, ja takto súkromne protestujem aj pri personálnych nomináciách a hlasovaní o nich. Naozaj, aj včera mi to spôsobovalo problém, včera sme tu, myslím, hlasovali o tom fonde dozornej rady. Hlasovať o ľuďoch, ktorých nepoznám, ktorých som v živote nevidel, a očakáva sa, že mám byť za. Čiže to mi vadí, čiže to, takto čiastočne protestujem, využívam to. Kde som si to napísal. Už predsa len je pokročilá hodina, by som to. A som si to dobre napísal. Áno, že zdržím sa. A tak tu to mám, lebo o tom som tak malým, že a nechám tých, čo to spôsobili, že teda nech hľadajú riešenia, ja ich v tom, nejako diverzne pôsobiť nemienim. Nie, nechám ich, nech ich hľadajú. A chcem povedať, a to asi nebude ani veľmi politické, ani taktické, že obzvlášť, keď riskujem, že potom argumentačné bombardéry zo SaS sa na mňa vyrútia, že keby náhodou sa zajtra stalo, že veľa poslancov by zaspalo, alebo že by na Prístavnom moste bola havárka a bola by zápcha, nemal by kto zahlasovať, chýbal by jeden hlas, ja bývam kúsok, dobehnem, môžete sa spoľahnúť, zahlasujem za. Ďakujem.
Paška, Pavol, predseda NR SR (2014-10-30):
(Hlasovanie.) 134 prítomných, 111 za, 7 proti, 13 sa zdržalo, 3 nehlasovali. Návrh sme schválili.
V. Palko, poslanec: (2008-06-25):
Ďalšia poznámka. No s prekvapením v závere vášho vystúpenia ste povedali, že vlastne všetko je v poriadku, že jednalo sa vo vašom prípade o nejakú zdvorilostnú návštevu na nejakej jachte, o zdvorilostnú návštevu. Tak chcem sa spýtať, že či ste, pán minister, nejako rozdvojený v mysli, pretože pred pár dňami ste predsa hovorili, že to bola chyba, že to asi bolo pod vplyvom vašej politickej neskúsenosti a že vás to mrzí, že ste si priznali chybu. Tak chcem sa spýtať, či ste naozaj nejaký rozdvojený, či zrazu vidíte všetko úplne, úplne inak. No musím povedať, že od ministra financií by som očakával trošku väčšiu konzistentnosť v myslení.
Gašpar, Tibor, podpredseda NR SR (2024-09-11):
Ďakujem, pani poslankyňa. Ďalší pán poslanec Šipoš, nech sa páči.
T. Mikuš, poslanec: (2004-10-26):
Ja sa upriamim iba na jednu vec. Povedal som už, že pripomienok bolo veľa. To znamená, že poslanci asi dosť suplovali činnosť zodpovedných na ministerstve hospodárstva. Ďalšia vec, ktorá je mimoriadne dôležitá, je otázka energetickej politiky. Znovu budete asi počúvať to, čo som vám už niekoľkokrát povedal, ale myslím si, že pri prerokovaní zákona o energetike je namieste znovu zopakovať slová, v ktorých odznelá požiadavka zatiaľ nebola naplnená. V § 3 sa píše, že ministerstvo vypracúva energetickú politiku. Energetická politika má byť všeobecným základom, z ktorej vyrastajú potom akékoľvek zákony. Energetická politika má určovať širší rámec, má hovoriť o tom, aký význam energetika vo všeobecnosti má pre funkčnosť štátu ako celku a podľa akých zásad, podľa akých princípov potom budeme jednotlivé zdroje energií rozvíjať, akým spôsobom budeme, samozrejme, budovať jednotlivé zdroje a akým spôsobom sa tieto zdroje budú uplatňovať na trhu, aké vzájomné pravidlá medzi nimi budú platiť. Znovu hovorím, nie je to jednoduché, vždy by sa dalo vylepšovať, doslova aj mudrovať, nechcem o tom hovoriť. Ale na jednu vec vás znovu upozorňujem. Na Slovensku neexistuje energetická politika. Kontinuita v spracovaní energetickej politiky bola prerušená pred piatimi rokmi. Pán minister hovoril, že nenašiel na ministerstve energetické politiky spracované v minulých obdobiach. Upozorňujem roky 1995 a 1997 materiály existujú, sú dostupné. V roku 1999 bola spracovaná energetická politika, ktorá nemala všetky náležitosti a jednoducho od tej doby nebola aktualizovaná. Viem, že v súčasnosti je rozpracúvaná elektroenergetická politika, to znamená súbor zásad, cieľov, prostriedkov, ktoré by mali umožniť, aby sme v dlhodobom časovom horizonte boli spoľahlivo zásobovaní elektrickou energiou. Netvrdím, že taký materiál sa dá spracovať za pol roka. Naozaj nie. Avšak, keď zákony predbiehajú základné rámce, určite bude potrebné tieto zákony v budúcnosti opravovať. Keďže nemáme energetickú politiku, nie sú určené napríklad ani základné rámce rozvoja alternatívnych zdrojov, ťažko očakávať naplnenie spoločných európskych cieľov, napríklad cieľa z lisabonskej iniciatívy zvýšiť podiel alternatívnych zdrojov na určité percento, ktoré tiež nebude dosiahnuté v Európe, ak na Slovensku neexistuje energetická politika, a ak na Slovensku neexistuje súbor opatrení, ktoré by umožňovali alternatívne zdroje rozvíjať. Moja pripomienka alebo moje vystúpenie nesmeruje k tomu, aby som dával nejaké zásadné návrhy na doplnenie. Avšak v § 3 navrhujem, aby bol tento paragraf preformulovaný a aby tam bolo jasne napísané: „Ministerstvo zodpovedá za vypracovanie energetickej politiky na obdobie minimálnych dvadsiatich rokov a za aktualizáciu energetickej politiky prinajmenšom v päťročnom cykle s ohľadom na optimálne využívanie slovenského ľudského, technického a prírodného potenciálu.“ Vážení, znovu opakujem, pokiaľ nebude základ, z ktorého sa odvíjajú všetky zákony, ťažko očakávať, že samotné zákony, ktoré už presnejšie definujú činnosti v danom odvetví, budú kvalitné. Energetická politika je základ. Ďakujem pekne za pozornosť.
Tomáš, Erik, poslanec NR SR (2017-02-09):
Pani poslankyňa Blahová, vy sa nehanbíte? (Potlesk.) Na balkóne, na balkóne sedí vaše svedomie, pani poslankyňa Blahová, na balkóne sedí vaše svedomie, 53 rodičov, klientov a všetkých podporovateľov domova Čistý deň tam sedí. Vy ste už zabudli na poslanecký prieskum, kde ste boli? Môžem sa vás opýtať, prečo ste nikdy neprijali týchto ľudí? Prečo ste nikdy neprijali týchto ľudí, aby ste počuli ich názor? Môžem sa opýtať aj pani verejnej ochrankyne práv, keď už napísala túto mimoriadnu správu, tento komplot, ktorý bol spáchaný v spolupráci s vami, prečo ste sa nikdy neopýtali týchto ľudí, ktorí sú na balkóne. Budem prvý (reakcia z pléna), ktorý, budem prvý (reakcia z pléna), budem prvý, ktorý bude rešpektovať názor orgánov činných v trestnom konaní v tejto veci. Ale zatiaľ ani polícia, ani prokuratúra nepotvrdila nič z vašich vecí... (Reakcie z pléna a prerušenie vystúpenia predsedajúcim.)
Cmorej, Peter, poslanec NR SR (2022-03-16):
Chcel by som reagovať na pána poslanca Saloňa. Nemyslím si, že policajti si musia naštudovať, koľko vážia ktoré vozidlá. Pre vašu informáciu, teda ak ma pamäť neklame, tak ešte taký Mercedes Viano, čo sú také tie osemmiestne vany, tak ešte tie sú do 2 800 kilogramov. Majú nejakých 2 700. (Reakcia z pléna.) 2 100 má ten tvoj van? Fakt? No ja by tipoval, že má trošku viac. No ale jednoducho aj tieto veľké vozidlá ešte stále majú do 2 800, takže ak tam zaparkuje naozaj nejaký, ja neviem, že americký, no neviem, supervan alebo veľká dodávka, tak predpokladám, že policajt jej dá papuču. A v prípade, že by náhodou aj ten bol do 2 800, tak keď si privolá tých policajtov, aby mu tú papuču dali dole, tak im ukáže techničák a je to vybavené. Ako nemyslím si, že, že toto spôsobí nejaký závažný problém v praxi.
Sólymos, László, minister životného prostredia SR (2017-09-14):
Jasné. V každom prípade s tými, nie je len problém, nie je tam len problém, netýka sa ten problém tých pozemkov, ktoré sú, kde sú súkromný vlastníci. Týka sa to aj tých pozemkov, ktoré vlastní štát, lebo tam sa jedná o hospodárenie. To znamená, že samozrejme aj na štátnych pozemkoch, napríklad konkrétne v Poloninách štátny podnik robí ťažbu a je ten štátny podnik najväčším zamestnávateľov v tej doline a tam veľmi veľa pracovných príležitostí, keď sa nespravia také opatrenia, ktoré komplexne riešia cestovný ruch, atď., preto sú tam iné ministerstvá, aby sa to riešilo. Lebo len ministerstvo životného prostredia jednoducho tento problém riešiť jednoznačne nevie. Už len keby sme hovorili o tých pozemkoch, o ktorých ste vy pred chvíľkou hovorili, tak tam musí byť súčinnosť s ministerstvom pôdohospodárstva, lebo však oni riešia. Ale nielen v tom momente musí byť súčinnosť, ale napríklad aj pri hospodárení v lesoch štátnych, lebo to tiež patrí pod ministerstvo pôdohospodárstva. A samozrejme oni, nielen oni, nielen súkromní vlastníci, ale aj štátny podnik má ujmu v nejakej miere, lebo keď nemôže tak hospodáriť, tak ako má, tak logicky nemôže mať taký zisk a tým pádom musí prepúšťať, sme tam, kde sme. Takže aj tento problém treba riešiť. Čo je vlastne dôležité, že prvýkrát, prvýkrát takýto problém sa rieši na úrovni vlády. To znamená, že je to už medzirezortné, to znamená, lebo tie ujmy ministerstvo životného prostredia jednoducho nevie vykryť. Tam musí byť dohoda s ministerstvom financií. To znamená to, že nad týmto prevzala záštitu vláda, je prvý krok k tomu, aby sa to mohlo komplexne riešiť. Takže ja práve preto som rád a dúfam, že keď sa nám to podarí vyriešiť v Poloninách, tam, kde je UNESCO, tak bude tu príklad na to, aby sme vedeli vyriešiť ostatné, fungovanie ostatných národných parkov na Slovensku. Aj povedzme takým spôsobom, ako ste vy hovorili, keď sa dá, ale aj takým spôsobom, aby sa dohodlo na kompenzácii na tých, pre tých hospodáriacich tam. Jedna vec. A druhá vec, aby sme našli spôsoby na to, aby sme tam zaviedli iné možnosti zamestnávania pre ten región, či to je turizmus, alebo či to je niečo iné. Ale hovorím, že práve preto treba to riešiť medzirezortne, a preto je veľmi dôležité to rozhodnutie, čo bolo toho 17. júla, keď proste vláda sa zhodla, že je tam, že zaúkolovala viac ministerstiev, aby tento problém riešili. Ďakujem pekne.
Figeľ, Ján, podpredseda NR SR (2014-09-16):
Pán minister, máte dve minúty na reakciu ako ostatní. Nech sa páči. Môžete to zapnúť, dvestoosmička to je.
Pellegrini, Peter, podpredseda NR SR (2020-07-14):
Pani poslankyňa Hatráková.
Bugár Béla, podpredseda NR SR (2019-06-26):
Prezentujme sa a hlasujme o bodoch zo spoločnej správy. (Hlasovanie.) Prítomných 142 poslancov, za 109, zdržalo sa 32, 1 nehlasoval. Konštatujem, že body zo spoločnej správy sme schválili.
Sulík, Richard, predseda NR SR (2011-09-08):
Pán poslanec Ondruš.
Blanár, Juraj, podpredseda NR SR (2021-05-05):
Ďalší, pán poslanec Ján Szőllős.
B. Bugár, podpredseda NR SR: (2004-01-22):
Prosím teraz povereného člena výboru pre obranu a bezpečnosť pána poslanca Jozefa Šimka, aby podal informáciu o výsledku prerokovania tohto návrhu vo výboroch. Nech sa páči, pán poslanec.
Danko, Andrej, podpredseda NR SR (2017-04-07):
Ale pozerajú to aj iné deti a nie sú zvyknuté na také slová.
Baránik, Alojz, poslanec NR SR (2020-09-16):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre financie a rozpočet a výboru pre ľudské práva a národnostné menšiny. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v prvom čítaní.
Ódor, Ľudovít, predseda vlády SR (2023-06-15):
Vážený pán podpredseda Národnej rady, vážená Národná rada, vážení členovia vlády, dovoľte mi, aby som podľa § 138 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní sú pani ministerka práce, sociálnych vecí a rodiny Soňa Gaborčáková, zastupuje ju minister zdravotníctva pán Michal Palkovič, pani ministerka spravodlivosti Jana Dubovcová, zastupuje ju pán minister zdravotníctva Michal Palkovič, minister životného prostredia pán Milan Chrenko, zastupuje ho minister zdravotníctva pán Michal Palkovič a takisto minister hospodárstva pán Peter Dovhun, zastupuje ho minister pôdohospodárstva a rozvoja vidieka pán Jozef Bíreš. Neprítomní sú aj členovia vlády, ktorým neboli položené otázky, podpredsedníčka vlády pre plán obnovy a odolnosti a využívanie eurofondov pani Lívia Vašáková, pán minister obrany Martin Sklenár, minister zahraničných vecí a európskych záležitostí pán Miroslav Wlachovský, takisto minister dopravy a výstavby pán Pavol Lančarič a pán minister financií Michal Horváth. Ďakujem pekne.
Tittel, Dušan, poslanec NR SR (2018-06-25):
Tak ešte raz. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šimečka, Michal, podpredseda NR SR (2023-12-13):
Ďakujem veľmi pekne. Pán poslanec Jakab.
Hraško, Igor, poslanec NR SR (2012-12-12):
Ďakujem pekne, pán predseda. Pán kolega, ja som kvôli vášmu prejavu pribehol z kancelárie zo západného krídla, lebo na toto sa naozaj nedá nereagovať. V prvom rade už som vám minule povedal, že ste ako guľomet. Dneska vám pripomeniem ešte jeden prívlastok, fungujete ako generátor náhodných slov. Podľa toho, čo sa dá z toho vyrozumieť. Povedali ste vo svojom prejave, že poďme hľadať možnosti podpory pre slovenských výrobcov, pre živnostníkov a pre drobných podnikateľov. Pán Číž, to nemyslíte vážne! Vy ste ich tu už tuná mali predložiť v rámci rozpočtu. Aké hľadanie? Tu už mali byť. Tu už mali byť predostreté. Ale nie sú. Preto počúvate tie kritické slová, možno sa aj opakujúce, pretože opakovanie, sa hovorí, že je matka múdrosti a dcéra pokroku. Tuná však pokrok vidieť asi nebudeme. Pravdepodobne. No hovorili ste, že treba využiť vaše skúsenosti. No, ďakujem pekne. Také skúsenosti, ktoré ste nedokázali pretaviť do praxe v rokoch 2006 až 2010, tak s tými to ďaleko nedotiahneme. No a povedali ste ešte, že my z opozície niečo nekalé robíme. Prepáčte mi to, nerobíme nič. Hovorte potom konkrétne, kto tu niečo zbabral, a nehádžte všetkých z opozície do jedného vreca. Ja som tuná nie dvadsať rokov, ja som tu necelých, pár, osem mesiacov. Takže zatiaľ my nič nerobíme nekalé. A všetko ovládate vy vrátane okrem toho, ani nemáme šancu, pretože všetko ovládate vy, vrátane schvaľovania zákonov.
Suja, Miroslav, poslanec NR SR (2021-01-12):
Som rád, že si spomenul lieky, ktoré používajú radšej ako vitamíny. A ja ti poviem prečo. Lebo na tých liekoch, ktoré oni používajú pre chorých, Milan, zarábajú tisíce euro a na tých vitamínoch by nezarobili nič. Ale možno keď nejaká trnavská firmička začne predávať vitamíny, tak dôchodcovia v domove dôchodcov sa dočkajú aj tých vitamínov, čo je to najlacnejšie a najmenej, čo by sme pre nich mohli na začiatku urobiť. Tak preto poprosím, poproste vášho premiéra, nech začne obchodovať trnavská firmička aj s vitamínmi, aby sa dostali k liekom a k vitamínom aj normálni ľudia, ohrozené skupiny podľa vás, ktorí sú dôchodcovia. Bez toho, že by ste ich napchávali liekmi za niekoľko tisíc euro. Normálne vitamínmi za pár euro. Mne to nebude vadiť, tak nech zarobí, možno aj Pavlínka niečo zarobí, nech začne tá trnavská firmička. Skúste, páni kolegovia. Ďakujem.
Jurinová, Erika, podpredsedníčka NR SR (2015-03-10):
S reakciou pani poslankyňa Šípošová.
V. Veteška, podpredseda NR SR: (2007-01-30):
(Hlasovanie.) Prítomných je 143 poslancov, za 142, proti 0, zdržalo sa 0, nehlasoval 1. Konštatujem, že Národná rada posunula tento návrh zákona do druhého čítania. Nech sa páči ďalšie hlasovanie.
B. Bugár, podpredseda NR SR: (2004-06-24):
(Hlasovanie.) Prítomných 136 poslancov, za návrh 74, proti 48, hlasovania sa zdržalo 13, nehlasoval 1. Konštatujem, že návrh uznesenia sme schválili. Pristúpime k hlasovaniu o vládnom návrhu zákona, ktorým sa mení a dopĺňa zákon č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 737). Pán poslanec Janiš, ako spravodajca máte slovo.
Laššáková, Jana, podpredsedníčka NR SR (2015-12-04):
Na vystúpenie pána poslanca s faktickými poznámkami páni poslanci Brocka a Galko. Končím možnosť prihlásiť sa s faktickými poznámkami. Nech sa páči, pán poslanec Brocka.
Jurinová, Erika, podpredsedníčka NR SR (2015-10-01):
Ďakujem, pán navrhovateľ. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Martinovi Poliačikovi.
P. Hrušovský, podpredseda NR SR: (2001-12-18):
(Hlasovanie.) Prítomných je 109 poslancov, za 75, proti 27, zdržalo sa 7. Konštatujem, že sme vládny návrh zákona o civilnom letectve a o zmene a doplnení niektorých ďalších zákonov schválili. Budeme pokračovať hlasovaním o vládnom návrhu zákona o podmienkach a kontrole dovozu, vývozu a sprostredkovateľských činností týkajúcich sa tovaru a technológií podliehajúcich medzinárodným kontrolným režimom (tlač 1198). Prosím opäť pána poslanca Prokopoviča, ktorého poveril výbor, aby bol gestorom a spravodajcom pri prerokúvanom vládnom návrhu zákona, aby uvádzal jednotlivé hlasovania.
Šimečka, Michal, podpredseda NR SR (2023-12-08):
Ďakujem pekne. Pani poslankyňa Bittó Cigániková.
B. Bugár, podpredseda NR SR: (2005-09-22):
(Hlasovanie.) Prítomných je 128 poslancov, za 111, proti 2, zdržali sa 11, nehlasovali  4. Konštatujem, že návrh zákona sme postúpili do druhého čítania. Nech sa páči lehoty a výbory.
Grendel, Gábor, podpredseda NR SR (2021-06-22):
Spoločnej spravodajkyni z výboru pre sociálne veci, a teda spoločnou spravodajkyňou je Katarína Hatráková, prosím ju, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Sopko, Miroslav, poslanec NR SR (2017-09-12):
Vážený pán predsedajúci, milí kolegovia, ja len veľmi krátko. Ďakujem všetkým za, áno, vecnú a veľmi dobrú debatu, pretože aj to bol jeden z účelov, prečo sme prišli s týmto návrhom zákona, aby naozaj sme o týchto veciach hovorili. A som rád, že možnože som to začul dobre a správne, že je tu nejaký náznak toho, aby sme otvorili diskusiu, spoločnú diskusiu naprieč celým politickým spektrom, aby sa tento problém riešil. Pretože tento problém sa neporiešil vetom zriaďovateľa. Tento problém pretrváva v našich zborovniach. A dovolím si teda navrhnúť, poďme teda k bodu nula. Vráťme to k pôvodnému stavu a začnime spoločne pripravovať a baviť sa o čo najlepšom nastavení, akým spôsobom chceme vyberať tých najkvalitnejších riaditeľov do našich škôl. Oni sú kľúčovým momentom. Máme pred sebou veľké veci. Na stole je Učiace sa Slovensko. Bez vedúcich zamestnancov, ktorí vyznávajú zásady demokracie a vedia budovať pozitívnu klímu na svojich pracoviskách, nepohneme s ničím. A rovnako ani bez takých rád škôl, ktoré budú mať reálne právomoci. Som síce skeptik, ale dúfam, že tieto slová z tejto rozpravy zasiahli všade v tejto miestnosti aj mimo nej a maximálne sa všetci poslanci zamyslia, aby sa posunutím tohto návrhu zákona do druhého čítania mohol vytvoriť priestor, kde by sme mohli tento problém riešiť. Ďakujem.
Paška, Pavol, poslanec NR SR (2011-09-13):
Ani raz. Ja vás poprosím, aby ste používali rovnaký meter na každého poslanca. Ďakujem pekne.
Remišová, Veronika, poslankyňa NR SR (2024-02-21):
Vážené dámy, vážení páni, na záver, teda hlavne pre kolegov z vládnej koalície, tri citáty. Prvý citát z roku 2005, Robert Fico: „Zbohatlíci a korupčníci vyhrávajú vďaka slovenskej vláde, ktorá zaviedla kultúru beztrestnosti.“ Druhý citát o päť rokov neskôr: „Slovenskú spoločnosť totiž dlhodobo traumatizuje a demoralizuje skutočnosť, že príslušné štátne orgány nie sú schopné účinne zakročiť proti takýmto osobám, ktoré sa obohacujú.“ A posledný citát: „Existuje naliehavý verejný záujem, aby príslušné štátne orgány boli spôsobilé účinne zakročiť proti osobám, ktoré preukázateľne žijú nad svoje pomery a u ktorých je dôvodné podozrenie, že podstatná časť ich majetkových prírastkov pochádza z nepoctivých zdrojov.“ Takže toto sú citáty Roberta Fica, pre ktorého takou jednou z veľkých priorít vždy bolo prijatie funkčného zákona na preukazovanie pôvodu majetku. My vám teda tú možnosť ponúkame vo forme účinného efektívneho zákona, ktorý, ktorý to, čo chcel Robert Fico týmto zákonom docieliť, tak tento náš návrh zákona to v plnej miere spĺňa. Takže verím, že keďže sa chválite tým, že plníte svoje sľuby, čo nie je síce pravda, ale teda tuto je konkrétna, konkrétna možnosť, ako tento váš sľub, ktorý ste ľuďom, ľuďom hovorili od roku 2005, keď ste chceli získať moc, tak aby ste tento sľub splnili. A na záver ešte posledná výzva k pánovi predsedovi Národnej rady, k pánovi Pellegrinimu, aby nerobil handru z Ústavného súdu a aby poslal na zverejnenie novelu Trestného zákona, pretože to je naozaj hanebné a takto len robí slúžku Robertovi Ficovi. Robert Fico, ktorý sa o ňom tak veľmi často vyjadroval dehonestujúco. Všetci si pamätáte výroky, že Petra Pellegriniho stvoril on. Dosiahol to, čo dosiahol len vďaka Robertovi Ficovi, bol ministrom len vďaka Robertovi Ficovi, bol predsedom parlamentu len vďaka Robertovi Ficovi a keď by ho vykopali ako mamutie mláďa, tak na čele bude mať vytetované SMER. Toto povedal Robert Fico o Petrovi Pellegrinim. A teraz má Peter Pellegrini možnosť dokázať, že nie je ani mamutie mláďa, ktoré má vytetované na čele slovo SMER, nie je ani nejaká slúžka, ani nejaký posluhovač Roberta Fica, ale že je svojprávny predseda Národnej rady, a tak aj koná vo verejnom záujme. Ďakujem veľmi pekne a týmto by som vás aj prosila o podporu tohto zákona. Ďakujem ešte raz.
Klus, Martin, poslanec NR SR (2019-05-14):
Ďakujem pekne za všetky faktické poznámky. Áno, my sa, pán poslanec Blaha, dramaticky v mnohých veciach aj nezhodujeme. Venezuela je jeden z týchto problémov. A tu odporúčam do budúcna čítať s porozumením to, čo nám ministerstvo zahraničných vecí pripravilo, pretože tam sa nehovorilo o podpore Guaidóa, ale o podpore predčasných volieb, ktoré by boli konečne demokratické. A niekto tú krajinu k tým predčasným voľbám musí priviesť, rozhodne to nebude človek ako Maduro, ktorý neváha za istých okolností použiť tie úplne najodpornejšie prípady tyranie voči vlastným obyvateľom. Takže potom ak vieme o nejakej inej lepšej alternatíve, ako je súčasný opozičný líder Guaidó, tak sem s ňou, ale bavme sa najmä o tom, ako venezuelský ľud trpí. To je zaujímavé, že všetci internacionalisti, marxisti, chegevaristi a podobne, tým to už v tejto chvíli nevadí, ako trpia tí najchudobnejší práve vo Venezuele. No a, pani poslankyňa Grausová, na vás niekedy naozaj je aj škoda reagovať, ale ak, tak odporúčam, skúste si pozrieť zo záznamu, čo som hovoril o prezidentských voľbách. A áno, ak som nejaké spomínal, tak to boli prezidentské voľby na Ukrajine, nie na Slovensku. A neviem o tom, že by som tam niekedy použil slovo postihnutý. Čiže podobne ako mnohí vaši kolegovia a podobne ako mnohí vaši podporovatelia, ktorým nejde dobre napísať ani len to odporné zvolanie, ktorým sa všetci tak hrdo zdravíte, tak odporúčam čítať a počúvať s porozumením. Možno by vám to potom aj pri tých faktických poznámkach išlo lepšie.
Pčolinský, Peter, podpredseda NR SR (2023-03-14):
Pán poslanec Kočiš.
Pčolinská, Adriana, poslankyňa NR SR (2018-12-06):
Vážený pán predsedajúci, vážené kolegyne, kolegovia, v súlade s § 73 zákona o rokovacom poriadku som bola určená Výborom Národnej rady Slovenskej republiky pre vzdelávanie, vedu, mládež a šport za spravodajkyňu k návrhu uvedeného zákona, tlač 1230. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 25. januára 2019 a gestorský výbor do 28. januára 2019. Pán predsedajúci, prosím, otvorte všeobecnú rozpravu.
Danko, Andrej, predseda NR SR (2019-03-26):
Ďakujem. Chce pán spravodajca? Nie, ďakujem, prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a iného poľnohospodárskeho majetku v znení neskorších predpisov a ktorým sa mení a dopĺňajú niektoré zákony . Vládny návrh zákona má tlač 1324, návrh na jeho pridelenie na prerokovanie výborom je v rozhodnutí č. 1402. Prosím, podpredsedníčku vlády a ministerku pôdohospodárstva a rozvoja vidieka Slovenskej republiky Gabrielu Matečnú, aby vládny návrh zákona uviedla.
P. Hrušovský, predseda NR SR: (2004-06-24):
Pán predseda vlády, prvú otázku vám položila pani poslankyňa Antošová, ktorá sa vás pýta: „Prečo vláda sťažuje obciam Slovenska využívanie eurofondov?“ Nech sa páči, môžete odpovedať.
Figeľ, Ján, podpredseda NR SR (2013-06-05):
Ďalej Martin Fecko.
Stančík, Andrej, poslanec NR SR (2021-12-02):
Ďakujem za slovo. To bol naozaj veľmi plamenný prejav, ale myslím si, že pri téme pandémie by sme mali ísť k faktom. Je úplne legitímne spýtať sa, či táto suma pol miliardy eur plus tých ďalších 100 mil. bude správne vynaložená. Je úplne legitímne pýtať sa, či by nemohla ísť lekárom a sestrám, pretože všetci si myslíme, že si naozaj zvýšenie platov zaslúžia. No, je to trošku falošná dilema, pretože my sme v situácii, že nám horí dom. A aj keby dáme každému lekárovi milión eur, tak to situáciu v nemocniciach nezlepší. Situáciu v nemocniciach zlepší len očkovanie. A aby sme išli späť k dátam, hovorilo sa o tom, že UHP vyrátalo spoločenskú cenu nezaočkovaného seniora 60+ na 12 300 alebo 700 euro. Dnes, ale ministerstvo zdravotníctva vydalo ešte zaujímavejšiu štatistiku a tá hovorí, že priemerné náklady na nezaočkovaného pacienta, ktorý dostane covid a má 60 rokov sú 560 euro. Ak zaočkovaný je, tak tie náklady sú 74 euro. To znamená, že rozdiel je zhruba 500 euro, čo vlastne úplnou náhodou aj ten príspevok je. Takže ak by sme chceli byť všetci sebci, tak sa nám oplatí viac dať uplatiť toho seniora 500 eurami, ako to nechať tak a na konci nás bude stáť oveľa, oveľa viacej euro. To nehovorím teraz ešte o opatreniach. A na záver áno, očkovanie prináša riziko, ako každý liek prináša riziko, ale treba si zvážiť benefity, ale je iné hrať ruskú ruletu, keď máte v tej hlavni 5 nábojov zo 6 a iné, keď máte v tej hlavni 1 náboj z 10-tisíc a o tomto to porovnanie je. Takže nie je úplne férové zrovnávať vakcíny a covidu.
B. Bugár, podpredseda NR SR: (2004-09-22):
Pani spravodajkyňa, chcete sa vyjadriť k rozprave? Nie. Ďakujem pekne. Prerušujem rokovanie o tomto bode programu. Budeme pokračovať v rokovaní o vládnom návrhu zákona o záchrannej zdravotnej službe a o zmene a doplnení niektorých zákonov (tlač 637). Dávam slovo spoločnej spravodajkyni z výboru pre zdravotníctvo poslankyni Márii Majdovej, aby informovala Národnú radu o výsledku prerokovania tohto vládneho návrhu zákona v jednotlivých výboroch. Nech sa páči, máte slovo. M. Majdová, poslankyňa: Ďakujem. Vážený pán predsedajúci, ctená snemovňa, dovoľte, aby som vás v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku oboznámila so spoločnou správou výborov Národnej rady Slovenskej republiky o prerokovaní vládneho návrhu zákona o záchrannej zdravotnej službe a o zmene a doplnení niektorých zákonov (tlač 637). Národná rada Slovenskej republiky uznesením č. 973 z 26. mája 2004 po prerokovaní  vládneho návrhu zákona v prvom čítaní rozhodla, že podľa § 73 ods. 3 písm. c)  zákona  Národnej rady Slovenskej republiky o rokovacom  poriadku prerokuje uvedený materiál v druhom čítaní a pridelila ho podľa § 74 ods. 1 citovaného zákona na prerokovanie ústavnoprávnemu výboru, Výboru Národnej rady pre financie, rozpočet a menu, Výboru Národnej rady pre verejnú správu, výboru  pre obranu a bezpečnosť a výboru Národnej rady pre zdravotníctvo. Gestorský výbor nedostal žiadne pozmeňujúce ani doplňujúce  návrhy poslancov, ktorí nie sú členmi výborov, ktorým bol návrh zákona pridelený. Ústavnoprávny výbor Národnej rady Slovenskej republiky predmetný návrh zákona prerokoval dňa 25. augusta 2004 a neprijal platné uznesenie. Výbor Národnej rady Slovenskej republiky pre financie, rozpočet a menu, taktiež výbor pre verejnú správu, výbor pre obranu  a bezpečnosť a Výbor Národnej rady pre zdravotníctvo prerokovali predmetný návrh zákona a odporučili ho plénu Národnej rade schváliť s pozmeňujúcimi a doplňujúcimi návrhmi, ktoré máte v spoločnej správe uvedené pod bodom IV. Nebudem ich teda čítať, je 7 pozmeňujúcich návrhov pod bodom IV. Gestorský výbor na základe stanovísk výborov k vládnemu návrhu zákona o záchrannej zdravotnej službe a o zmene a doplnení niektorých zákonov vyjadrených v ich uzneseniach uvedených pod bodom III tejto správy a v stanovisku gestorského výboru odporúča Národnej rade Slovenskej republiky vládny  návrh zákona o  záchrannej zdravotnej službe a o zmene a doplnení niektorých zákonov schváliť s odporúčanými pozmeňujúcimi a doplňujúcimi návrhmi. Súčasne ma teda gestorský výbor poveril, aby som túto správu predniesla. Ďakujem za slovo.
Grendel, Gábor, podpredseda NR SR (2020-04-02):
Vážené panie poslankyne, vážení páni poslanci, chcem vás informovať o tom, ako budeme ďalej postupovať na 4. schôdzi Národnej rady Slovenskej republiky. Takže najprv vás chcem informovať, že vláda Slovenskej republiky doručila Národnej rade dva návrhy na skrátené legislatívne konanie, a to o vládnom návrhu novely zákona o sociálnom poistení a o vládnom návrhu zákona o mimoriadnych opatreniach v súvislosti so šírením choroby COVID-19 v oblasti zdravotníctva, sú to tlače 43 a 45. A samotné návrhy zákonov k týmto skráteným legislatívnym konaniam pod tlačmi (tlačami, pozn. red.) 44 a 46. Preto v mene štyroch poslaneckých klubov, klubov OĽANO, SME RODINA, SaS a ZA ĽUDÍ, podávam návrh na zaradenie týchto bodov do programu tejto schôdze s tým, že tieto body by sme prerokovali zajtra. Je všeobecný súhlas? (Súhlasná reakcia pléna.) Dobre. A teraz poprosím aj gestorské výbory, aby boli zvolané na ráno, začiatok potom schôdze na zajtra o 9.00 hod. V poriadku? Hovoríme len o, zatiaľ o výboroch len ku skrátenému legislatívnemu konaniu, to je naozaj 10-minútová záležitosť, takže preto ten začiatok navrhujeme na 9.00 hod. a potom... (Reakcie z pléna.) V poriadku. Je všeobecný súhlas na 9.30 hod.? (Súhlasná reakcia pléna.) Áno. Ďakujem pekne, sme dohodnutí. Teraz pristúpime k hlasovaniam k tým návrhom, ktoré sme prerokovali na dnešnej schôdzi, a potom pristúpime k voľbe členov dvoch výborov a k tajnej voľbe predsedov týchto výborov. Takže pristúpime k hlasovaniu o druhom čítaním o vládnom návrhu zákona, ktorým sa dopĺňa zákon č. 311/2001, a to Zákonník práce. Dávam slovo predsedníčke výboru pre sociálne veci poslankyni Jane Žitňanskej, aby hlasovanie uvádzala. Nech sa páči, pani poslankyňa. (Hlasovanie o vládnom návrhu zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov a ktorým sa dopĺňajú niektoré zákony , tlač 36.)
Sulík, Richard, predseda NR SR (2010-12-09):
Ďakujem pekne. Otváram rozpravu. Do rozpravy som dostal šesť písomných prihlášok, a to od pána poslanca Rafaja za klub SNS a ďalší piati rečníci prihlásení sú pán Szilárd Somogyi, pán Jozef Viskupič, pani Edita Pfundtner, pán Vladimír Matejička a pán Ondrej Dostál. Pán Rafaj, nech sa páči, máte slovo.
Pročko, Jozef, poslanec NR SR (2024-01-09):
No, bol si veľmi autentický, mne sa to páči naozaj, ja mám rád ľudskosť a hovoril si o ľudskosti. A keď si im tak prehováral do duše, tak sa im len tie pupky natriasali, a keď si hovoril, že keď ich vykradnú, no nevykradnú ich, pretože rozumieš, oni to majú všetko zabezpečené, kde, to majú na Belize a na rôznych daňových rajoch, to kde, čo, myslíš si, že oné, že tamto tí oní, tá koalícia organizovaného zločinu má doma v sejfe peniaze? Nie, to už, oni sú sofistikovaní, to oni vedia, čo majú robiť. Hovoril si o ľudskosti a naozaj je to také zvláštne tuná aj v rokovacej sále, pre mojich kolegov opozičných chcem povedať, že viete, všimnite si, ako vás vzadu oslovujú a ako vás vzadu, ako vás, vzadu sa vám prihovárajú, akí sú k vám milí, akí sú k vám ústretoví, ako vás, sa na vás usmievajú a pre... pritom budú hlasovať za toto svinstvo. Budú za to hlasovať. Ja osobne som sa tiež spytoval niektorých, ktorí sú milí, že či veria tomu, že Pellegrini nezobral úplatok. Povedali mi, vieš, Jozef, to je politika. Aká politika, povedz mi, veríš tomu, že zobral ten úplatok, alebo nezobral? Vieš, Jozef, to je jeho vec. Jeho sami vlastní ľudia vedia, že on to zobral, že on kšeftoval, ale, ale sú pri ňom, pretože Pellegrini je jednoducho krásny fešáčik v krojíku, ktorý sa oblečie a tie babičky oblbne, a oni, oni sú okolo neho združení, aj tam okolo toho oného, čo za chvíľočku príde, potom odíde, vyruší, takže oni sú okolo neho združení a vedia, že majú z neho ús... majú z neho niečo. Budeme pri ňom a moja sesternica a bratranec budú na okresných úradoch, moja babka bude v dozornej rade, budeme mať kšeftíky. A tie kšeftíky treba ošetriť. A takto ich idú ošetriť. Hovoril si o ľudskosti, ale tento zákon s ľudskosťou nemá nič spoločné. Tento zákon je odporné svinstvo proti Slovensku. Proti právnemu Slovensku. Proti spravodlivosti. A pepa halepaku... (Prerušenie vystúpenia časomerom.)
Kollár, Boris, predseda NR SR (2022-06-22):
Ale pre záznam to máme, hej. Ale už v podozrení budete, pán poslanec, to už, v podozrení, dojem zostal.
Žiga, Peter, podpredseda NR SR (2024-06-19):
Ďakujem pekne, pán spravodajca. Otváram všeobecnú rozpravu. Do rozpravy som nedostal žiadnu písomnú prihlášku. Chcem sa opýtať, či sa chce do rozpravy niekto prihlásiť ústne. Nie je tomu tak. Končím možnosť prihlásiť sa do rozpravy ústne a vyhlasujem všeobecnú rozpravu za skončenú. Chcem sa opýtať, navrhovateľ, spravodajca. Nie je tomu tak. Prerušujem rokovanie o tomto bode programu. Budeme teraz pokračovať v prerušenom rokovaní v prvom čítaní o vládnom návrhu zákona o príspevkoch poskytovaných z Európskeho poľnohospodárskeho fondu pre rozvoj vidieka, tlač 310. Prosím pána ministra Richarda Rašiho, aby v zastúpení ministra pôdohospodárstva a rozvoja vidieka zaujal miesto pre navrhovateľov. Otvorené to je, čiže pán spravodajca pôjde teraz len podať spravodajskú informáciu. Nech sa páči, pán spravodajca. (Pokračovanie rokovania v prvom čítaní o vládnom návrhu zákona o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov , tlač 310.)
Blanár, Juraj, podpredseda NR SR (2020-12-02):
Pán poslanec, za poslanecké kluby tri? Tak ako prisľúbil pán predseda parlamentu Kollár, že vždy sa pridá k opozícii, takže zvolám poslanecké grémium. Prerušujem rokovanie do ukončenia rokovania poslaneckého grémia. Idem kontaktovať pána zastupujúceho predsedu Národnej rady pána Grendela. Tak poprosím predsedov poslaneckých klubov a ich zástupcov, aby sa dostavili do zadnej sály k prerokovaniu poslaneckého grémia. Prerušujem schôdzu zatiaľ. (Krátka pauza.) (Zaznievanie gongu.) Poprosím predsedov poslaneckých klubov a rovnako zástupcov, aby sa dostavili do zadnej sály na rokovanie poslaneckého grémia. Ďakujem. (Zasadanie poslaneckého grémia. Prestávka.)
Žiga, Peter, podpredseda NR SR (2024-09-10):
(Zaznievanie gongu.) Vážené panie poslankyne, vážení páni poslanci, budeme pokračovať v prerušenom rokovaní. Najprv, aby sme procedúram učinili zadosť, v mene troch poslaneckých klubov, za SMER – SD, HLAS a SNS, podávam návrh na zavedenie nového bodu programu do programu 19. schôdze, ktorým je návrh na voľbu predsedu osobitného kontrolného výboru na kontrolu činnosti Slovenskej informačnej služby, tlač 472, a navrhujem, aby sme ho prerokovali v piatok 13. septembra po bodoch ministra spravodlivosti. Je všeobecný súhlas? (Súhlasná reakcia pléna.) Ďakujem pekne. Ďalej v menej troch poslaneckých klubov, za SMER – SD, HLAS a SNS, podávam návrh na zaradenie nového bodu do programu 19. schôdze, ktorým je návrh na voľbu predsedu výboru pre verejnú správu a regionálny rozvoj, uvedený ako tlač 473. A navrhujem, aby sme ho prerokovali na záver programu tejto schôdze. Je všeobecný súhlas? (Súhlasná reakcia z pléna.) Ďakujem pekne. Teraz pristúpime k hlasovaniu o návrhu vlády na skrátené legislatívne konanie. Pán poslanec Dubéci s procedurálnym návrhom.